
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Αγ. Παρασκευής Μάκρης Έβρου (Υποθ. 189). 1 

Καθορισμός Χερσαίας Ζώνης Λιμένα Ν. Σύρου, Ν. Κυκλάδων. . 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Υ6613 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση Αγ. Παρασκευής Μάκρης Έβρου (Τποθ. 189). 

Ο ΝΟΜΑΡΧΗΣ ΕΒΡΟΥ 

' Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) 
του άρθρου 23 του Ν. 1337/1983. 

2. Τις διατάξεις του παραγράφου 9 του άρθρου 1 του Κεφαλαίου 
Β' της 0.208/181/26.4.1982 \ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήσεως και Οικονο¬ 
μικών «Αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 22.8.85 έκθεση της Επιτροπής καθορισμού των ορίων 
του αιγιαλού και παραλίας στην περιοχή Αγ. Παρασκευή Κοινότητας 
Μάκρης Αλεξ/πολης, και το από 2.8.1985 με κλίμακα 1:500 τοπο¬ 
γραφικό διάγραμμα του Τσακαλίδτι Σταύρου μηχανικού — αγρονόμου 
— τοπογράφου Αλεξ/πολης, που θεωρήθηκε την 5.8.1985 από τη 
Δ/νση Τεχνικών Υπηρεσιών της Νομαρχίας Έβρου και συνοδεύει την 
έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο 187.2/206/86/666/9.5.86 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1$55) «περί διοικη τικης αποκεντρώ- 
σεως» σε συνδυασμό με τις διατάξεις του από 28,6.1955 Β. Δ/τος 
«περί εξαιρέσεως απο της κατά το άρθρο 1 παράγραφος 1 του Ν. 
3200/1955 αρμοδιότητος των Νομαρχών, αντικειμένων τινών 
αρμοδιότητος του Υπουργού Οικονομικών», του Β. Δ/τος 
704/1970 και του άρθρου 1 παράγραφος 5 του Π.Δ. 71/25.2. 
1984, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

1. Επικυρώνουμε την από 22.8.1985 έκθεση της Επιτροπής 
καθορισμού των ορίων του αιγιαλού και παραλίας και θέσεων αμμολη- 
ψίας, καθώς και το από 2.8.1985 τοπογραφικό διάγραμμα, που τη 
συνοδεύει, το οποίο συντάχθηκε από τον Τσακαλίδη Σταύρο μηχανικό, 
ε κλίμακα 1:500 και Θεωρήθηκε την 5.8.1985 από τη Δ/νση 
εχνικών Υπηρεσιών της Νομαρχίας Έβρου, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού, 
στη θέση Αγ. Παρασκευής Μάκρος Έβρου και με κίτρινη γραμμή 
τα όρια της παραλίας στην ίδια θέση. 


2. Η απόφαση αυτή μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Αλεξανδρούπολη, 25 Ιουνίου 1986 



ΕΚΘΕΣΗ ΕΠΙΤΡΟΠΗΣ 

Καθορισμού των ορίων αιγιαλού και παραλίας άρθρ. 74 Π.Δ. 636/77. 

Για τον καθορισμό για πρώτη φορά των ορίων του αιγιαλού και παραλίας 
στην περιοχή Αγίας Παρασκευής — Κοινότητος Μάκρης — Αλεξ/πόλεως. 

Αλεξ/πολη σήμερα την 22 Αυγούστου 1985 ημέρα Πέμπτη και 
ώρα 10 π.μ. οι υπογεγραμμένοι: 

1. Δημ. Κανελλακόπουλος, Οικον. Έφορος Αλεξ/πολης, ως Πρόεδρος. 

2. Τιμολέων Δεμίρογλου, Δ/ντής Τ.Υ. Έβρου, ως Μέλος. 

3. Παναγιώτης Ιωάννου, Λιμενάρχης Αλεξ/πολης, ως Μέλος, 
αποτελούντες την επιτροπή καθορισμού των ορίων του αιγιαλού 
δυνάμει του άρθρου 74 του Π.Δ. 636/77 μεταβήκαμε, μετά από 
σχετική πρόσκληση του Προέδρου αυτής, επιτόπου στην προαναφε- 
ρόμενη περιοχή σήμερα στις 22.8.85 και 

Λαβόντες υπόψη: 

1 · Το τοπογραφικό και υψομετρικό διάγραμαα που συντάχτηκε, τον 
Ιούνιο του 1985 από τον Τοπογράφο Μηχ/κο Σταύρο Α. Τσακαλίδη 
σε έξι (6) πινακίδες και σε κλ. 1:500 ηλεγμένο για την ακρίβεια της 
αποτύπωσης από τον πολιτ. υπομ/κό Δ. Ε. Γεώργιο Ελευθεριάδη στις 
2 Αυγούστου 1985 και Θεωρήθηκε από το Δ.ΊΓ.Υ.Ν. Έβρου όπως 
το άρθρο 20 Ν. 719/77 ορίζει, στις 5 Αυγούστου 1985. 

_ 2. Τη σχηματισθείσα αντίληψη περί του πλάτους της βρεχομένης 
ζώνης της ξηράς και λοιπών συναφών στοιχείων, από την επιτόπου 
μετάβαση μας στις 22.8.85, αποφασίζει: 

Καθορίζει επί του πιο πάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική γραμμή 
με στοιχεία ΣΙ, Σ2, 3, 4, Σ5, Σ6, Σ7, Σ8, Σ9 της οποίας οι κορυφές εξα- 
σφλίζσνται. 

β) Την οριογραμμή της παραλίας με συνεχή κίτρινη πολυγωνική 
γραμμή με στοιχείο Γ, 2', 3', 4', 5', 6', 7’, 8', 9 Τ . 

Το διάγραμμα συνοδεύεται και από πίνακα εξαρτήσεως του αιγιαλού 
και της παραλίας από σταθερό σημείο προσδιορισμένο με πολ/κές συντεταγ¬ 
μένες. 

Η οριογραμμή της παραλίας τοποθετείται παράλληλα με το όριο 
του αιγιαλού και σε απόσταση 10 μέτρων από αυτή. 

Τίθεται ζώνη παραλίας επειδή δεν εξυπηρετούνται οι σκοποί της 
παρ. 1 του άρθρου 7 του Α.Ν. 2344/40. 

Δεν υφίσταται παλαιός αιγιαλός. 

% Σημειώνουμε ότι ο καθορισμός αιγιαλού και παραλίας στον πιο 
πάνω χώρο γίνεται για πρώτη φορά. 

Η Επιτροπή 

Ο Πρόεδρος Τα Μέλη 

ΔΗΜ. ΚΑΝΕΛΛΑΚΟΠΟΥΛΟΣ Τ. ΔΕΜΙΡΟΓΛΟΥ, Π. ΙΩΑΝΝΟΥ 

ΕΦΗΜΕΡΙΣ 

Α ρί θ. ΤΤ 109 (2) 

Καθορισμός Χερσαίας Ζώνης Λιμένα Ν. Σύρου, Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις: 

α) Του Νόμου 3200/1955 που αφορά τη διοικητική αποκέντρωση, 
όπως έχει συμπληρωθεί με το Ν.Δ. αριθ. 532/1970. 

β) Του από 14 Ιανουάριου 1939 Β.Δ. για την κωδικοποίηση των 
διατάξεων που αφορούν τα Λιμενικά Ταμεία. 

γ) Του από 5/8.10.1949 Β.Δ. για την κωδικοποίηση σε ενιαίο 
κείμενο Νόμου διατάξεων που ισχύουν για τους Νομάρχες κ.λπ. 

2. Τη με αριθ. 326/85 πράξη που υποβλήθηκε σε μας με τη με 
αριθ. 4536/31.12.85 αναφορά σας. 

3. Τη με αριθ. 3087/5.4.76 απόφαση Νομάρχου Κυκλάδων περί 
αναθέσεως αρμοδιοτήτων, αποφασίζουμε: * 

Εγκρίνουμε τη με αριθ. 326/85 πράξη της Λιμενικής Επιτρο¬ 
πής Ν. Κυκλάδων με την οποία εγκρίνεται το από 23.10.85 
πρακτικό της Επιτροπής καθορισμού Χερσαίας Ζώνης Λιμένα Ν. 
Σύρου, όπως αυτό καθορίζει λεπτομερώς. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 14 Ιανουάριου 1986 
Η Νομάρχης 
Ε. ΠΑΠΑΖΩΗ 


ΛΙΜΕΝΙΚΗ ΕΠΙΤΡΟΠΗ Ν. ΚΥΚΛΑΔΩΝ 
Πράξη αριθ. 326 έτους 1985 

Πρόεδρος, Κων/νος Γιαμαλάκης 

Αντιπρόεδρος, Λιμενάρχης Σύρου Δημ. Μιχαήλ. 

Μέλη: Δ/ντής Τελωνείου Σύρου Σωτ. Οικονόμου, Δημ. Τράκας, 
Εμμ. Ζουλουφός, Πέτρος Γκίκας, Μηνάς Δασκαλάκης. 


Απόντα' μέλη, Δημ. Τράκας. 

Έγκριση Χερσαίας Ζώνης Λιμένα Σύρου όπως αυτή χαράχθηκε από 
αρμόδια Επιτροπή. 

Στην Ερμούπολη Σύρου σήμερα τη 1 Οη μηνός Δεκεμβρίου του έτους 
1985 ημέρα Τρίτη και από ώρα 6η — 9η μ.μ. συνήλθε στο κατάστημα 
του Λιμενικού Ταμείου, η Λιμενική Επιτροπή Ν. Κυκλάδων μετά απο 
την πρόσκληση του Προέδρου της, με ημερομηνία 9η ίδιου μηνός, η 
οποία κοινοποιήθηκε νόμιμα και εμπρόθεσμα, όπως βεβαιώνεται από 
το οικείο βιβλίο επίδοσης προσκλήσεων. 

Της Επιτροπής ευρισκομένης σε απαρτία παρισταμένης ως · 
Γραμματέως της υπαλλήλου του Λιμενικού Ταμείου, με 6ο βαθμό, 
Σταματίνας Τααντάνη ο Πρόεδρος εισάγει για συζήτηση ένα από 
τα θέματα της ημερήσιας διάταξης: 

Έγκριση Χερσαίας Ζώνης Λιμένα Σύρου όπως αυτή χαράχθηκε από 
αρμόδια Επιτροπή. 

Ο Πρόεδρος υποβάλλει στην Επιτροπή το από 23.10.85 πρακτικό 
Επιτροπής καθορισμού Χερσαίας Ζώνης Λιμένα Ν. Σύρου, που συντά¬ 
χθηκε σύμφωνα με τις διατάξεις του Α.Ν. 2344/1940 «περί αιγιαλού 
και παραλίας» και παρακαλεί την Επιτροπή για την έγκριση αυτού. 

Η Λιμενική Επιτροπή ακούσασα τα πιο πάνω και έχουσα υπόψη 
τις διατάξεις του Α.Ν. 2344/1940, αποφασίζει ομόφωνα: 

Εγκρίνει το από 23.10.85 πρακτικό της Επιτροπής καθορισμού Χερ¬ 
σαίας Ζώνης Λιμένα Ν. Σύρου, όπως αυτό καθορίζει λεπτομερώς. 

Έγινε, αποφασίσθηκε και υπογράφεται σήμερα. 

Η Λιμενική Επιτροπή Ν. Κυκλάδων 
Ο Πρόεδρος Τα Μέλη 

Κ. ΓΙΑΜΑΛΑΚΗΣ Δ. ΜΙΧΑΗΛ, Σ. ΟΙΚΟΝΟΜΟΥ, 
ΕΜ. ΖΟΥΛΟΥΦΟΣ, Π. ΓΚΙΚΑΣ, Μ. ΔΑΣΚΑΛΑΚΗΣ 

• ΑΙΙΑΙΙΟΜ ΤΚΙ ΙΑΑΑΑΟΙ 

ΝΟΜΑΡΧΙΑ ΚΥΚΛΑΔΩΝ 

««ι ι**βτηθΛ»πι 


ΕΡΜΟ Υ ΠΟΛΙ Σ 

ΔΙΑΓΡΑΜΜΑ ΛΠΟΤΥΠΩΣΕΟΓ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







